Mude (Krievija)

Mude jeb Mudava2025. gada 15. janvāra sēdē (protokola Nr. 1 2. §) un 11. februāra sēdē (protokola Nr. 2 2. §) Valsts valodas centra Latviešu valodas ekspertu komisijas Vietvārdu apakškomisija vienprātīgi pieņēma šādu lēmumu: atbalstīt ieteikumu Krievijas hidroģeogrāfiskā objekta – Veļikajas upes – nosaukumu latviešu valodā turpmāk lietot formā "Mude" vai "Mudava", kam pamatā ir baltu vai somugru cilmes hidronīms., retāk arī Mudve,Andersons, Edgars, "Kā Narva, Pečori un Abrene tika iekļauta Krievijas Sociālistiskajā Federatīvajā Republikā", žurnāls "Latvijas Vēsture" 1/1991 bet krieviski — Veļikaja (), ir upe Krievijas Pleskavas apgabalā, kas iztek Bežaņicu augstienē un ietek Pleskavas ezerā. Upes garums ir 430 km, baseina platība — 25 200 km2.

Pavasaros pali sasniedz pusotra metra augstumu. Ūdens caurtece ir 134 m3/s. Ledus ir no novembra līdz aprīlim.

Lielākās pietekas — kreisā krasta: Idrica, Isa, Zilupe (Sīnupe, Siņaja), Rītupe (Ūdrāja, Utroja), Kūkova (Kokava, Kuhva), Vāda (Vjada); labā krasta: Aloļa, Kudka, Sorota, Čerjoha, Pskova.

Upes krastos atrodas pilsētas Opočka, Ostrova un Pleskava.

Upe sākas Bežaņicu augstienē. Augštecē ir vairāki ezeri. Pēc tiem Mude 15 kilometru garumā tek mežos, stipri līkumojot. Tālāk upes krasti ir ļoti ainaviski, tās krastos aug priežu meži. Pēc Idricas ietekas (5 km augšpus ietekas pie Idricas upes atrodas Idricas ciems) Mude strauji pagriežas uz ziemeļiem. Upes platums palielinās līdz 30 — 40 metriem, mežu tās krastos kļūst mazāk, krastu apdzīvojums paliek lielāks.

Lejpus Opočkas, pēc Kudkas ietekas, mežu praktiski vairs nav, straumes ātrums palēninās.

Pēc Zilupes (Siņajas) ietekas Mudes platums sasniedz jau 60 — 70 metrus. Augšpus Ostrovas pilsētas upē ir daudz salu un pietekas atrodas starp tām.

Lejpus Ostrovas, Mudē piecu kilometru garumā ietek uzreiz trīs lielas upes — Rītupe, Kūkova un Vāda. Mudes platums palielinās līdz 100 metriem, straumes ātrums stipri samazinās. Upes krastos šeit ir ļoti maz mežu, tie ir diezgan apdzīvoti.

Pie Pleskavas upē ietek vēl arī Čerjoha un Pskova. Tad upes platums ir vairāk nekā 100 metri.

Mude ietek Pleskavas ezerā 15 km lejpus Pleskavas, veidojot nelielu deltu. Upe lejtecē ir kuģojama.

 Atsauces 

 Ārējās saites 

 Fotoalbums ar Mudes fotogrāfijām

Kategorija:Krievijas upes
Kategorija:Narvas baseina upes
Kategorija:Pleskavas apgabals